CELEX: 32022D1044
Language: sl
Date: 2022-06-28 00:00:00
Title: Sklep Političnega in varnostnega odbora (SZVP) 2022/1044 z dne 28. junija 2022 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2022)

30.6.2022   
               
               
                  SL
               
               
                  Uradni list Evropske unije
               
               
                  L 173/73
               
            
         SKLEP POLITIČNEGA IN VARNOSTNEGA ODBORA (SZVP) 2022/1044
         z dne 28. junija 2022
         o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38, tretji odstavek, Pogodbe,
         ob upoštevanju Sklepa Sveta 2013/354/SZVP z dne 3. julija 2013 o Policijski misiji Evropske unije za Palestinska ozemlja (EUPOL COPPS) (1) in zlasti člena 9(1) Sklepa,
         ob upoštevanju naslednjega:
         
                     (1)
                  
                  
                     Na podlagi člena 9(1) Sklepa 2013/354/SZVP je Politični in varnostni odbor (PVO) v skladu s členom 38 Pogodbe pooblaščen za sprejemanje ustreznih odločitev glede političnega nadzora in strateškega vodenja Policijske misije Evropske unije za Palestinska ozemlja (EUPOL COPPS), vključno z odločitvijo o imenovanju vodje misije.
                  
               
                     (2)
                  
                  
                     PVO je 13. oktobra 2020 sprejel Sklep (SZVP) 2020/1541 (2), s katerim je Natalijo APOSTOLOVO imenoval za vodjo misije EUPOL COPPS od 15. novembra 2020 do 30. junija 2021.
                  
               
                     (3)
                  
                  
                     Svet je 28. junija 2021 sprejel Sklep (SZVP) 2021/1066 (3) o podaljšanju mandata EUPOL COPPS do 30. junija 2022.
                  
               
                     (4)
                  
                  
                     PVO je 1. julija 2021 sprejel Sklep (SZVP) 2021/1128 (4) o podaljšanju mandata Natalije APOSTOLOVE kot vodje misije do 30. junija 2022.
                  
               
                     (5)
                  
                  
                     Svet je 27. junija 2022 sprejel Sklep (SZVP) 2022/1018 (5), s katerim je mandat misije EUPOL COPPS podaljšal za obdobje od 1. julija 2022 do 30. junija 2023.
                  
               
                     (6)
                  
                  
                     Visoki predstavnik Unije za zunanje zadeve in varnostno politiko je predlagal, da se mandat Natalije APOSTOLOVE kot vodje misije EUPOL COPPS podaljša za obdobje od 1. julija 2022 do 30. junija 2023 –
                  
               SPREJEL NASLEDNJI SKLEP:
         
            Člen 1
            Mandat Natalije APOSTOLOVE kot vodje Policijske misije Evropske unije za Palestinska ozemlja (EUPOL COPPS) se podaljša za obdobje od 1. julija 2022 do 30. junija 2023.
         
         
            Člen 2
            Ta sklep začne veljati na dan sprejetja.
            Uporablja se od 1. julija 2022.
         
         
            V Bruslju, 28. junija 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 185, 4.7.2013, str. 12.
         
            (2)  Sklep Političnega in varnostnega odbora (SZVP) 2020/1541 z dne 13. oktobra 2020 o imenovanju vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2020) (UL L 353, 23.10.2020, str. 8).
         
            (3)  Sklep Sveta (SZVP) 2021/1066 z dne 28. junija 2021 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 229, 29.6.2021, str. 13).
         
            (4)  Sklep Političnega in varnostnega odbora (SZVP) 2021/1128 z dne 1. julija 2021 o podaljšanju mandata vodje Policijske misije Evropske unije za Palestinska ozemlja (EUPOL COPPS) (EUPOL COPPS/1/2021) (UL L 244, 9.7.2021, str. 3).
         
            (5)  Sklep Sveta (SZVP) 2022/1018 z dne 27. junija 2022 o spremembi Sklepa 2013/354/SZVP o Policijski misiji Evropske unije za Palestinska ozemlja (EUPOL COPPS) (UL L 170, 28.6.2022, str. 76).